Københavns Adresseavis, 1769-11-06
Beskrivelse over en Maschine Aruccio kaldet, som man i Florenz betiener sig af, til at forekomme, at unge Børn ikke skal blive ihiellagte af deres Mødre eller Ammer. Jeg har vel ingen Børn; dog alligevel, naar jeg hører, at Forældre har mistet et Barn, som enten er ihielligget af Ammen eller vel og af Moderen selv; saa føler jeg immer derved hvad en Fader kan føle, som ikke denne Ulykke selv umiddelbar er vederfaret. Det var derfor ikke uden særdeles Fornøyelse, at jeg allerede for lang Tid siden læste i det Kongelige Svenske Videnskabers Academies Afhandlingers andet Bind, en Beskrivelse over en Maskine, som betrygger et spædt Barn for den Fare, at blive ihieltrykt i Sengen af dets Amme eller Moder. For nogle Maaneder, siden fik jeg af en Hændelse atter denne Beskrivelse at see og den syntes mig da af saadan Vigtighed, at den burde offentlig bekiendtgiøres. Jeg foretog mig derfor, saa got som jeg kunde, at udkaste en Beskrivelse derover; thi den, som findes i de Svenske Afhandlinger, er uden Kobberstykket ikke forstaaelig. Maskinen er i øvrigt meget simpel, og bestaaer blot af fire Brædter med en Jern=Bue. Man kan forestille sig den, som en liden Kiste der er uden Bund, uden Fodbrædt, næsten uden Side=Brædter, og i Stedet for Laag ikkun med et smalt Brædt overlagt, følgelig aaben paa begge Ender, neden til ved Fødderne og oven til. Maskinen er altsaa af den Beskaffenhed, at Barnet kan sove derudi, uden at staae Fare for at blive ihieltrykket af sin Amme eller Moder eller qvalt af tykke Sengeklæder. Denne Maskines Sammensetning er følgende: Til Hovedet staaer et oven til efter et Cirkelsuit afrundet Brædt, af 13 Tommers Høyde, som staaer lige op i Veyret, og er 14 Tommer Breedt neden til. Dette er Hovedbrædtet. Til Hoved=Brædtet bliver indføyede to lange smalle Brædter, som indnættes med deres Ender neden til paa Siden af Hovedbrædtet, og staaer i geledes lige op. Disse gaaer ned fra Hovedet til Fødder, ne, og ere oven til 7, men neden til 4 1/2 Tomme brede, eller høye, om man vil. Dette var nu Sidebrædterne. Et tredie langt Brædt, som jeg kalder Dekkel=Brædtet eller Laa ger, og som legges oven paa i Midten fra Hovedet til Fødderne, og ere indføyet i Hovedbrædtet, hvor det er 5 1/2 Tommer bredt, men paa den Ende ved Fødderne ikkun 4 Tommer og paa det at det kan ligge fast ved Fødderne, saa befæster man her nogle Tommer tilbage, en Jernbue paa begge Side=Brædterne, som støtter det, og holder det omtrent en god Haandbreedt fra dem. Disse tre lange Bred ter ere 3 Fod og 2 Tommer lange. Naar nu Barnet bliver lagt i Moderens eller Ammens Seng; saa setter man dette Gitterverk over Barnet, og dekker det til saa meget som behøves. Men skal Barnet rekkes Brystet, saa behøver Moderen eller Ammen ikkun at vende sig og paa Siden, og at rekke Brystet til Barnet, som ligger ved Siden af hende i Maskinen, til hvilket hun kan nærme sig ligesaa tet som hun vil, da Maskinen Aruccio er ligesaa vel aaben paa den ene Side som paa den anden. Dette bliver ogsaa endnu lettet derved, naar man efter Forskriften har i den Egn, hvor Barnets Hoved hviler, ladet giøre et rundt Udsnit, saa at Brystet kan have en desto friere Indgang. Foruden den Nytte af Laaget eller Dekkel=Brædtet, at det holder Dynen i Veyret, naar Barnet sover, gjør det endnu Moderen eller Ammen den Tieneste, at hun kan hvile sig derpaa med Armen, medens Barnet patter. Jeg tænker, at forestaaende Beskrivelse er tilstrekkelig, til at give et tydeligt Begreb om denne Maskine, uden hvilken billig ingen Familie skulde være, som endnu havde spæde Børn at opdrage, og havde menneskelige Følelser for samme. Jeg har ladet forfærdige en Arucio til Tieneste for andre. Jeg slutter her denne Optegnelse med det Ønske, at den ikke maae blive ulæst, som i de Svenske Afhandlinger, der er nu 29 Aar gammel, og Fader til min; eller og, om den bliver læst, da ikke ubrugt.